12 འཛི་སྒར་དགོནྜ།
དེ་ལ་འཛི་སྒར་བཀྲ་ཤིས་ཐུབ་བསྟན་ཆོས་འཁོར་གླིང་གི་ལོ་རྒྱུས་དཀར་ཆག་མདོར་བསྡུས་སུ་བཀོད་པ་
ལས། གངས་རིའི་ར་བས་བསྐོར་བའི་ཡུལ་ལྗོངས་འདིར་རྒྱལ་བའི་བསྟན་པ་རིན་པོ་ཆེ་དར་བ་རྣམས། ཚུལ་
བཞིན་དུ་འཛིན་པ་ལ་གཙོ་ཆེར། རྙིང་མ་དང་། ས་སྐྱ། བཀའ་བརྒྱུད། དགེ་ལྡན་ཏེ་ཁག་བཞི་ཡོད་པ་ལས།
འགྲོ་བའི་མགོན་པོ་མར་མི་དྭགས་གསུམ་ནས་བརྒྱུད་པའི་བཀའ་བརྒྱུད་པ་ལ། ཟུང་བཞི་ཡ་བརྒྱད་དུ་གྲགས་
པ་སྤྱིར་གྱི་ལྟ་སྒོམ་གཅིག་གྱུར་གནས་ནའང་། བླ་མ་སོ་སོའི་བཞེད་སྲོལ་གྱི་སྒོ་ནས་ཕྱག་བཞེད་སོགས་ཅུང་
མི་འདྲ་བ་ལ་བརྟེན་ཏེ། སོ་སོར་ཡོད་པ་ལས། གླིང་རས་བཀའ་བརྒྱུད་དམ་དཔལ་ལྡན་འབྲུག་པ་ཞེས་གྲགས་
པ་འདི་ལ། སྟོད་འབྲུག བར་འབྲུག སྨད་འབྲུག་སོགས། མི་ཕྱེད་འབྲུག་པ། འབྲུག་ཕྱེད་སྤྲང་པོ། སྤྲང་ཕྱེད་
གྲུབ་ཐོབ་ཏུ་གྲགས་པ་སོགས་ལོ་རྒྱུས་རྒྱ་ཆེར་ཡོད་པ་གཞན་ལས་གསལ། སྐབས་སུ་བབས་པ། ཆོས་སྡེ་
འདི་ཉིད་ཀྱི་ཕྱག་འདེབས་པ་ངེ
བས་པ་པོའི་བླ་མ་གང་འདྲ་བྱོན་ཚུལ་དང༌། དགོན་པ་འཛི་སྒར་བཏབ་ཚུལ། དེའི་ཆོ་ག་
80 ཁམས་དང་ནག་ཆུངཁུལ་གྱི་དགོན་སྡེའི་སྐོར།

ཕྱག་བཞེད་སོགས་ཇི་ལྟ་བུའི་ལོ་རྒྱུས་མདོར་བསྡུ་ན། སྔོན་གྱི་འཁྲུངས་རབས་ནི། སྐྱེ་རབས་རྒྱས་པ་གཞན་
དུ་གསལ། རབ་བྱུང་བཅུ་པའི་ནང་གསེས། ཕུར་བུ་ཞེས་པ་ས་ཕོ་སྤྲེའུའི་ལོར། འཇམ་དཔལ་དབྱངས་དངོས་
ཁྲི་སྲོང་ལྡེའུ་བཙན་གྱི་སྤྲུལ་པ། འབྲུག་པ་ཚོགས་བརྒྱ་དགོན་གྱི་བླ་མ་བསོད་ནམས་རྒྱ་མཚོ་ཞེས་པ་དེ་མདོ་
ཁམས་སྒང་དྲུག་གི་ཡ་གྱལ། ཚ་བ་སྒང་དུ་སྐུ་བལྟམས་པ། དེའི་ཚུན་ལོ་བཞི་བརྒྱ་སོང་ཞིང་། སྐྱེས་ཐོབ་ཀྱི་
ཡོན་ཏན་དང༌། རྟགས་མཚན་བསམ་གྱིས་མི་ཁྱབ་པ་མངའ་བ་རྣམ་ཐར་རྒྱས་པ་ལས་གསལ། འབྲུག་པ་ལོ་
ཙཱ་བ་སངས་རྒྱས་དཔལ་བཟང་དང་། གྲུབ་དབང་ཀརྨ་དཔལ་བཟང་གཉིས་བསྟེན་ཏེ། ཐོས་བསམ་སྒོམ་པ་
མཐར་ཕྱིན་པར་མཛད། ཁྱད་པར་དུ་ལོ་ཆེན་བསོད་ནམས་དཔལ་བཟང་གི་མདུན་ནས། ཇི་སྐད་དུ། ཀུན་
མཁྱེན་པད་དཀར་ཁྲིད་རིམ་ཆོ་གའི་རིམ། །འབྲེལ་བའང་ཆེ་བ་ཕལ་ཆེར་ཐོབ་པ་ཡིན། །ཞེས་ཀུན་མཁྱེན་པད་
དཀར་གྱི་བཞེད་གཞུང་ལས་བྱུང་བའི་སྐྱེས་མཆོག་ཉི་ཤུ་རྩ་གཅིག་གིས་གཙོས་པའི་འདོན་ཆོས་སྤྱོད་རྣམས་ཀྱི་
ཕྱག་ལེན་དབྱངས་རོལ་སོགས་མཐོང་བ་བརྒྱུད་པ་མ་ཉམས་པ་ཞལ་ཤེས་དང་བཅས་པ་སྦྱངས་ཏེ། ད་ལྟའི་བར་
མ་ཉམས་པར་ཕྱག་ལེན་དུ་བསྟར་བ་འདི་གའོ། །རྒྱ་མཚོ་མཆེད་ལྔ་ལ་སོགས་སྐལ་ལྡན་གྱི་སློབ་ཚོགས་བགྲང་
⇨ སྟོན་ཆེན་གཙོ་འཁོར་གསུམ།
D
81

ལས་འདས་པ་རྗེས་སུ་བསྐྱངས། ཕྱིས་སུ་དགོན་འདི་ཉིད་ཞིབ་རྒྱལ་དུ་ཕྱག་བཏབ། དེའི་སྐུ་སྐྱེ་གཉིས་པ་དགེ་
ལེགས་མཆོག་གྲུབ་བསྟན་འཛིན། སྐུ་སྐྱེ་གསུམ་པ་མི་ཕམ་འཕྲིན་ལས་དཔལ་འབྱོར། སྐུ་སྐྱེ་བཞི་པ་རིག་འཛིན་
རྡོ་རྗེ་གྲགས་པ། སྐུ་སྐྱེ་ལྔ་པ་མི་ཕམ་ཆོས་ཀྱི་ཉི་མ། སྐུ་སྐྱེ་དྲུག་པ་ངག་དབང་བསྟན་པའི་ཉི་མ། སྐུ་སྐྱེ་བདུན་པ་
ངག་དབང་བསྟན་འཛིན་དཔལ་བཟང་། དེའི་སྐུ་རིང་ལ་རབ་བྱུང་བཅུ་དྲུག་པའི་མི་ཟད་ཅེས་པ་མི་ཁྱི་ལོར་གཞི་
གསུམ་གྱི་ཕྱག་བཞེད་དང༌། བཤད་གྲྭ་གསར་འཛུགས་གནང༌། མྱོས་ལྡན་ཅེས་པ་ས་ཡོས་ལོར་རྒྱལ་སྲས་
པདྨ་དབང་དྲག་མཆོག་གིས། ཆོས་དྲུག་སྒྲུབ་ཁང་སོགས་རྟེན་བརྟེན་པར་བཅས་པ་གསར་བཞེངས་གནང་།
འཛི་སྒར་བརྒྱད་པ་ལྷ་མཆོག་རྡོ་རྗེས། རྣམ་རྒྱལ་ཞེས་པ་ཆུ་མོ་སྦྲུལ་གྱི་ལོར་གོ་འཇོ་རུ་རྟག་བརྟན་དགོན་གསར་
བཞེངས་མཛད། སྒྱུར་བྱེད་ཅེས་པ་ས་ཕག་ལོར། བསྟན་པ་དང་དེ་འཛིན་ཐམས་ཅད་གཉིད་སད་པའི་རྨི་ལམ་
ལྟར་གྱུར་ཏོ། །
༥་ལ་བརྟེན་ཏེ་རབ་བྱུང་བཅུ་དྲུག་པའི་ཁྲོ་བོ་
སླར་ཡང་རྒྱལ་བསྟན་ལྔ་བརྒྱ་ཕྲག་བཅུའི་དུས་སྐབས་ས་ཆེ
་ས་མོ་ཡོས་ལ་བརྟེ
ཞེས་པ་ཤིང་གླང་སྤྱི་ལོ་༡༩༨༥ལོར་དགོན་པ་སླར་གསོ་ཆོག་པའི་བརྡ་ཐོ་རང་སྐྱོང་ནས་འབྱོར་བའི་དུས་སྐབས་
࿉ འཛི་སྒར་སྐྱབས་མགོན་རྣམ་གསུམ།
མཆོག་སྤྲུལ་
༧ མཁན་ཆེན་དོན་བརྒྱུད་ཉི་མ་
82 ཁམས་དང་ཉག་ཆུ་ཁུལ་གྱི་དགོན་སྡེའི་སྐོར།

སུ༑ སྔར་གྱི་བླ་གྲྭ་རྙིང་པ། ལྕི་སྤྲུལ་ཀརྨ་བཤད་སྒྲུབ། མཁན་དགེ་རྒྱ། སངས་རྒྱས་འཕྲིན་ལས། མཁན་
བརྩོན་འགྲུས་སོགས་ཉི་ཤུ་སྐོར་ཡོད་པས་འབད་བརྩོན་ཆེར་སྐྱེད་ཀྱིས་སྣེ་ཁྲིད་བྱས་ཏེ་སླར་གསོ་བྱས་པ་ལ།
རྟེན་གཞི་གཙུག་ལག་ཁང་ཆེ་འབྲིང་
།་ལག་ཁང་ཆེ་འབྲིང་ཆུང་གསུམ་དང་། སྐུ་རྟེན་ཆེ་ཕྲ་ཆིག་སྟོང་སུམ་བརྒྱ་ལྷག་ཙམ་དང༌། ཞལ་
ཐང་གསར་རྙིང་ཉིས་བརྒྱ་ཙམ། ཐུགས་རྟེན་མཆོད་གདུང་ཆེ་ལེགས་གཅིག མཆོད་རྟེན་ཆ་བརྒྱད། གསུང་
རྟེན་རྒྱལ་བའི་བཀའ་འགྱུར་ཆ་ཚང་བཅུ། བསྟན་འགྱུར་ཆ་ཚང་གསུམ། གཞན་དཔེ་ཆ་སྣ་ཚོགས་པོད་ཆིག་
སྟོང༌། ཤིང་པར་སྣ་ཚོགས་པོད་ཉེར་ལྔ། མཆོད་ཆས། རོལ་སིལ། དུང་རྒྱ་གླིང་། ཚེས་བཅུ་དང་དགུ་
གཏོར་གྱི་ཞལ་འབག འཆམ་གོས། ཞྭ་ཁྲ། ཆོས་གོས། གདུགས། རྒྱལ་མཚན། འཕན་སོགས་ཆ་ཚང་
དང་། སྒྲུབ་མཆོད་ཁག་ལ་མཚོན་ན། དཔལ་ལྡན་འབྲུག་པའི་བླ་མཆོད། མི་འཁྲུགས་པ། ཚེ་ཆོག་ཞི་བ་ལྷ་
མང་། བདེ་མཆོག་ལྷ་བཅུ་གསུམ་མ། དག་སྣང་ཀི་ལ་ཡ། ཚེས་བཅུ་དྲག་དམར། ཚེ་བདག མགོན་པོ་
སྒྲུབ་མཆོད། ཚེས་བཅུ་དང་དགུ་གཏོར་གྱི་གར་འཆམ། གཞན་ཡང་། པདྨ་བཛྲ། ཚེ་དཔག་ཞི་ཁྲོ། སྒྲོལ་
མའི་མཎྜལ། དགོངས་གཏེར་གུ་དྲག དགོངས་གཏེར་ཞི་ཁྲོ། ཆོས་གླིང་ཕུར་པ། སྒྲོལ་མ་དམར་མོ་བཅས་
⇨ ལྕི་སྤྲུལ་ཀརྨ་བཤད་སྒྲུབ་མཆོག
O
83

དང་།
སྲུང་མའི་སྐོར། ལྷ་མོ་དུད་སོལ་མ།
སྤོམ་ར། ཐང་ལྷ། སྤྲག་བཙན། ཇག་མེ། རྣམ་
སྲས། ཚེ་རིང་མ་བཅས་རྒྱུན་འཛུག་ཡོད། །
སྒྲུབ་ཁང་ནི། ཆོས་དྲུག་སྒྲབ་ཁང་དཔོན་
གཡོག་སུམ་ཅུ་ཙམ་ཡོད་པ་གཅིག ཡང་དཔོན་
གཡོག་བརྒྱད་ཡོད་པ་གཅིག ཡང་དཔོན་
གཡོག་ལྔ་ཡོད་པ་གཅིག་བཅས་ལ། རབ་བྱུང་
བཅུ་བདུན་པའི་ཐོག་མ་མེ་ཡོས་སྤྱི་ལོ་༡༩༨༧
O
འཛི་
ང་དགོན་པའི་སྒྲུབ་ཁང༌།
ལོ་རྒྱལ་བ་ལྷ་ལས་བབས་པའི་དུས་ཆེན་ཉིན།
སྒྲུབ་ཁང་དུ་སྒྲུབ་པ་པོོ་རྣམས་བཞུགས་ཏེ།
O བདེ་གཤེགས་མཆོད་རྟེན་བརྒྱད།
ཁྲིད་ལུང་དབང་བཅས་མཛད་པའི་སྒྲུབ་དཔོན་
བླ་མ་སངས་རྒྱས་འཕྲིན་ལས། དེ་སྔོན་ལོ་བཞི་
་
84 ཁམས་དང་ནག་ཆུ་ཁུལ་གྱི་དགོན་སྡེའི་སྐོར།

ཚན་ལྔ་སྟེ། ལོ་གྲངས་ཉི་ཤུ་སོང་ཟིན། །
བཤད་གྲྭ་ནི། སྤྱི་ལོ་༡༩༨༨ལོར་རབ་བྱུང་བཅུ་བདུན་པའི་ནང་གསེས། རྣམ་འབྱུང་ཞེས་པ་ས་འབྲུག་ལོའི་
བོད་ཟླ་དང་པོའི་ཚེས་བཅུ་ལ་མཁན་པོ་དགེ་རྒྱའམ། འཇམ་དཔལ་དོན་བརྒྱུད་ཉི་མ་མཆོག་ནས་རང་དགོན་
གྱི་གྲྭ་པ་སུམ་ཅུ་སྐོར་དང་། ཟུར་བཞུགས་ཀྱི་གྲྭ་བཙུན་ངེས་མེད་རྣམས་ལ། རྒྱ་གཞུང་པོད་བཅུ་གསུམ་དང་།
འབྲུག་པའི་ཆོས་གཞུང་སྐོར། རྩིས་དཀར་ནག སྙན་ངག སུམ་རྟགས། དག་ཡིག ནང་བརྟག་རྒྱུད་གསུམ་
སོགས་ཀྱི་ཁྲིད་རྒྱུན་སྤེལ་བའོ། །སྤྱིར་གྱི་གྲྭ་ཚད་དང་པོར་བརྒྱ་དང་བརྒྱད་ཅུ་ཡང་བསྐྱར་བརྒྱ་དང་སོ་གསུམ་
གྱི་གཏན་འབེབས་ཡོད། དགོན་ལག་ནི། རྫ་པད་སྙིང་དགོན། པོ་བོ་རྒྱ་རྫོང་དགོན། སྤྱི་བུག་དགོན། ལོ་རུ་
དགོན། དཔལ་ཆེན་དགོན། རྟག་བརྟན་དགོན། གནས་དིལ་དགོན། མགོ་ཕུ་དགོན་སོགས་ཡོད། དེ་ལྟ་བུའི་
ལོ་རྒྱུས་ཕྲན་བུ་འདི་ནི་ལོ་རྒྱུས་ཀྱི་ཡིག་ཆ་ཁུངས་ཐུབ་དག་ལ་གཞི་བཅོལ་བ་ཁོ་ན་ལས། རང་གི་ཞེན་ཕྱོགས་
དང་། འདོད་མོས་ཕྱོགས་ལྷུང་དག་གིས་མ་ཡིན།
འཇི་སྒར་མཁབཱ་ཆེན་འཇམ་དཔལ་དོན་བརྒྱུད་ཉི་མ་མཆོག་ནས་སྤྱི་ལོ་ལྡ༠༠༧ལོའི་ཟླ་༩པའི་ཚེས་༡༣ཉིན་བྱིས་
85